อาการคันบางครั้ง ไม่เจ็บปวด แต่เจ็บเวลาจับตุ่มโดยตรงเพิ่งหายจากการเป็นแผลริมอ่อน จุดเดียวกันกับที่เป็นตุ่มน้ำใสๆในรูป
สวัสดีค่ะ หากได้รับการวินิจฉัยจากแพทย์ว่าเป็นแผลริมอ่อน ก็ต้องทานยาปฏิชีวนะเพื่อรักษาจนครบตามที่แพทย์จ่ายให้ก่อนค่ะ หากทานยาจนหมด และแผลที่อวัยวะเพศได้หายไปแล้ว แต่ต่อมาเกิดอาการคันบริเวณที่เคยเป็นแผลมาก่อนนั้น ก็อาจเกิดจากกระบวนการหายของบาดแผล ซึ่งไม่ว่าจะเป็นแผลที่เกิดจากอะไรก็ตาม อาจทำให้มีอาการคันได้ จากการดึงรั้งและสมานตัวของเนื้อเยื่อ ที่อาจไปกระตุ้นเส้นประสาท และการหลั่งสารเคมีต่างๆ ในกระบวนการซ่อมแซมของบาดแผลค่ะ ซึ่งไม่ได้ผิดปกติและอันตรายอะไร ในที่สุดอาการก็จะหายไปเองแต่หากเกิดตุ่มนูนขึ้นมา และเกิดอาการคันต่อเนื่อง อาจเกิดจาก1. เกิดแผลเป็นชนิดนูน2. ผื่นแพ้สัมผัส จากสารเคมีที่ไปสัมผัสโดนผิวหนังบริเวณนั้น เช่น แป้ง โลชั่น น้ำหอม รวมถึงถุงยางอนามัย เป็นต้น3. ปลายองคชาตอักเสบ (balanitis) โดยอาจเกิดจากการติดเชื้อราหรือเชื้อแบคทีเรียก็ได้ อาการคือผิวหนังที่บริเวณปลายองคชาตจะบวมแดง หรืออาจมีผื่นแดง หากเกิดจากการติดเชื้อรา มักมีอาการคัน เจ็บแสบ หากเป็นเชื้อแบคทีเรีย มักมีอาการเจ็บปวดร่วมด้วย นอกจากนี้อาจมีน้ำเหลืองข้นๆ ออกจากท่อปัสสาวะได้ในเบื้องต้น ควรหลีกเลี่ยงการใช้สิ่งต่างๆ บริเวณใกล้อวัยวะเพศ เช่น แป้ง น้ำหอม ไม่ควรใช้สบู่ที่รุนแรงฟอก และไม่ล้างอวัยวะเพศบ่อยเกินไป และหลังการอาบน้ำ ต้องซับให้แห้ง ล้างมือทุกครั้งก่อนจับอวัยวะเพศเพื่อปัสสาวะ และต้องถลกหนังหุ้มปลายทุกครั้งที่ปัสสาวะ เพื่อป้องกันปัสสาวะตกค้างหมักหมม หากคันมาก อาจทานยาแก้แพ้แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น หากอาการไม่ดีขึ้น ก็ควรไปพบแพทย์เพื่อตรวจค่ะ